|  |  |
| --- | --- |
| ב"ה | תיק 666828/3, 1175096/1, 666828/2, 1175096/2 |

 בבית הדין הרבני האזורי ירושלים

לפני כבוד הדיינים:

הרב מנחם האגר, הרב יעקב מ' שטיינהויז, הרב חיים ו' וידאל

|  |  |  |  |  |
| --- | --- | --- | --- | --- |
| המבקשים: | **יורם הרב גריידייורם הרב גריידי"מבשר טוב" עמותת** | עמותהת"זעמותה | **920002506051922599580236867**  | (ע"י ב"כ עו"ד ישראל ענדען)(ע"י ב"כ עו"ד אריאל מלאכי) |
| נגד |  |  |  |  |
| המשיבים: | **לעדת התימנים ועד הכללשלמה שרעבי** | עמותהת"ז | **920001357042002741** | (ע"י ב"כ עו"ד רויטל לורברבויםועו"ד משה לורברבוים ועו"דישראל ניסנבוים) |

הנדון: צווים אחרים, הקדשות, הקדשות, בקשה למינוי אפוטרופוס

פרוטוקול

מיום כ"ב במרחשון התשפ"ב (28/10/2021)

הופיעו עו"ד דעואל פלאי וצוותו, המפקחת על ההקדשות עו"ד רחל שקרג'י.

עו"ד פלאי: חילקתי עד היום 22,000 ₪, וצריך לחלק עוד 20,000 ₪, ובשנה הקרובה אני אמור לחלק עוד 45,000 ₪. ביקרתי בת"ת של הרב גריידי ומתברר שיש שם פעילות כראוי.

עו"ד שקרג'י: המבנה נמצא ברחוב פולנסקי.

עו"ד פלאי: להקדשות התימנים יש בסך הכל 10 נכסים. הפירות היחידים שיש הם בסך של עד 20,000 ₪ בחודש. מתוכם 15,000 ₪ מתקבלים מהנכס ברחוב שפרעם בנחלאות. למרות שאין כסף ואני בגירעון וגם שכר הטרחה בגירעון, אם יכנס סכום כסף יותר מהנ"ל בשיעור של 20%, אני אפנה לבית הדין לקבל הוראות להיכן לחלק. עד היום לא קיבלתי שכר טרחה בכלל. אני מקווה שנקבל את ה-600,000 ₪ מהעמותה. בזה נוכל להחזיר את החובות שיש עד היום, וכן לממן את ההוצאות שיש על הטיפול בנכס בחיי אדם.

בית הדין משחרר את הנ"ל.

הופיעו הרב יורם גריידי ובא כוחו עו"ד ישראל עדנען, יו"ר הוועד: שלמה שרעבי, וכן חברי הוועד: הרב עזריאל צדוק, יחיאל רחבי, והרב שלום הלוי, ובא כחם עו"ד לורברבוים.

בית הדין לוועד ובא כחם: עליכם למלא את הוראות בית הדין בענין ה-600,000 ש"ח.

עו"ד לורברבוים: הדברים נעשו בתום לב. בית הדין נתן החלטה מבלי להתייחס לנימוק שכתבנו.

בית הדין: היה תאריך שבו כתב בית הדין שצריך להקפיא את הכסף. אחרי כמה שבועות הכסף עבר ל.......אחרי שבית הדין כתב שלא להעביר את הכסף לשום מקום שהוא.

עו"ד לורברבוים: הכסף הועבר לפני כן. באותו זמן שבית הדין נתן את ההחלטה הכסף כבר לא היה בידי הוועד. אני לא מטעה את בית הדין. אני מבקש שבית הדין ישמע את הטענות שלי לגופן.

בית הדין: אולי ישאר לנו זמן לדון בזה היום ולעיין בשנית. בינתיים נקיים את הדיון למטרה שנועד לכך.

הרב גריידי: כל הנהנים לא הגיעו לדיון הזה. היה צריך שיהיה כאן המורי שמלמד את הילדים אחרי הצהרים.

בית הדין לרב גריידי: שמענו בדיון הקודם אותך ואת נחמיה קרני. הם השיבו שהדברים הם אחרת. על זה נקבע הדיון היום לשמוע את הדברים במדוייק.

עו"ד לורברבוים: בהחלטה מה-22.8 בית הדין כתב....הוועד הגיש תגובה לבית הדין ביחד עם הקבלה. בית הדין הורה למנהל המיוחד לתת כסף. בי"ד אלול בית הדין כתב על הגרסאות הסותרות שיקויים עליהם דיון, וזה הדיון של היום. הבקשה בעצמה היא מיום כ"ה מנחם אב (30.8).

בית הדין: יש כאן החלטה של בית הדין מתאריך כ"ה בתמוז תש"פ (19.7.20) שדורשת מהרב גריידי שיהיה פיקוח רשמי על הת"ת לפני קבלת הקצבות.

הרב גריידי: בפעם הקודמת לא ביקשתי כסף כי כבר יש החלטות קודמות שהם אמורים לתת לנו כספים לממן את הת"ת ב-500 דולר ועוד.........ובסך הכל 1,500 דולר לחודש. הם טענו שאין פיקוח. על הגן יש פיקוח. היה להם זמן להגיב.

עו"ד לורברבוים: בית הדין הורה לתת להם למשך שנה 500 דולר לת"ת ועוד 500 דולר לגן, ועל הרב גריידי היה להמציא חומר על הפיקוח, ובית הדין כתב שאחרי שנה בית הדין יחליט מחדש ושבית הדין אף ישקול הגדלת הסכומים לרב גריידי. זה היה בהסכמה.

הרב גריידי: פנינו למי שמוציא רשיונות ואמר לנו: "למקום הזה אי אפשר להוציא רשיון". צריך מבנה אחר.

הרב שלמה שרעבי: הוא בעצמו כתב לבית הדין שהוא לא יכול לעמוד בתנאים ושהוא מתנתק מזה. זה לא רק בעיה של המבנה, אלא גם מספר כיתות ומספר תלמידים וכו'. הוא בעצמו כתב שזה מה שהפיקוח מבקש.

עו"ד לורברבוים: זה מכתב מ-26.7.2020 שהרב גריידי כתב שאין לו את התנאים שמשרד החינוך דורש.

הרב גריידי: המפקח אמר לי שאפילו אם אביא לו 20 או 25 תלמידים הוא יאשר. יש גן ילדים ויש ת"ת. על הגן יש פיקוח ויש החלטה על 500 דולר.

הרב עזריאל צדוק: איך יכול להיות שבכיתות א-ב-ג יהיו רק 3 ילדים. מי יאשר דבר כזה?!

בית הדין: ואם הת"ת של הרב גריידי יסונף לת"ת אחר מאושר ובעקבות זאת יהיה מאושר והוא יפעיל הת"ת שלו כת"ת עצמאי, מה לא בסדר בזה?!

עו"ד לורברבוים: יש החלטה מפורשת של בית הדין שאחרי שנה צריך לבדוק את הפיקוח ושאם יתברר שהמקום לא מפוקח באופן רשמי בית הדין ישקול לשנות את ההחלטה ולבטל את ההקצבה. זו החלטה שניתנה ב-18.7.20. הבחינה של הפיקוח היא תנאי לתשלום.

בית הדין: זו פרשנות, אבל זה לא כתוב שההקצבה תבוטל.

הרב גריידי: הבאתי אישור שהגן מפוקח.

עו"ד לורברבוים: הרב שרעבי ביקש מבית הדין שאם הוא לא יביא אישור על הפיקוח תבוטל ההקצבה. בית הדין ביקש שהוועד יסכים לתת. הוועד הסכים בתנאי שהרב גריידי יביא אישור שהמוסד מפוקח. אין לנו שום התנגדות שחלק מהשיוך של ת"ת מבשר טוב יהיה שייך למוסד אחר, אבל שיהיה אישור שזה מאושר, כי מי יערוב לכך שאם יקרה משהו ומשרד החינוך יטען שזה שייך למוסדות קרלין?!

הרב צדוק: ביררתי, ויש שם 10 ילדים ספרדים ו-21 תימנים. מתפללים שם בהברה תימנית. לא יכול להיות בכיתות א, ב, ג, יהיו רק 3 ילדים. לא יתכן שהוא ירצה בנין שלם. זה לא נקרא ת"ת.

עו"ד לורברבוים: החלטת בית הדין נעשתה מכח ההסכמה, וההסכמה היתה למשך שנה. אם בית הדין אימץ את ההסכמה, אז התוקף של ההחלטה היא רק לשנה.

הרב צדוק: יש לי כאן מכתב על כל הפעילות שלנו בירושלים.

הרב גריידי: על הגן ילדים יש לי אישור שיש פיקוח רשמי. זה כבר נמצא בתיק בית הדין.

בית הדין לרב גריידי: תשלח לבית הדין את האישור של פיקוח על הגן.

הרב גריידי: זה פיקוח על הגן דרך עמותה אחרת. לרב נחמיה קרני יש לו ישיבת בין הזמנים פעמיים בשבוע והוא משקיע הרבה כסף בזה. במשך 8 חודשים חלק גדול מהמלמדים לא קיבלו כסף ואמרתי להם שיפנו לבית הדין. פניתי לרב הלוי וגם לרב קהלני והם לא פנו. הם לא ראו לנכון לפנות לבית הדין בשביל 400 ₪ לחודש. ביקשתי שיהיה דיון על מינוי נאמנים.

בית הדין: בית הדין מחליט שלא לדון כעת במינוי נאמנים. מונה מנהל מיוחד והוא צריך לטפל כעת בדברים יותר דחופים שבהקדש כמו הנכס ברחוב חיי אדם שהוא מבנה מסוכן. אחרי שיטופלו נכסי ההקדש בית הדין ידון בענין הנאמנים.

הרב גריידי: בקשר לנכס בחיי אדם בית הדין קבע שגם אנחנו נאמנים, ואנחנו מבקשים להיות שותפים בהליך הזה.

הרב הלוי: אני מגיש לבית הדין שתי בקשות.

בית הדין: היום יש מצב שכבר מונה מנהל מיוחד. כעת לא נתחיל לדון בענין הזה מלכתחילה. נכון שהיו כאן בעיות ולאו דווקא בניהול. ניתן להשביח את ההקדש בהרבה מליונים. יותר טוב ללכת ביחד. צריך לשתף פעולה עם המנהל המיוחד.

הרב הלוי: צריך לטפל בחורבן הטוטלי. כמו כן אני רואה שעורך דין שמינה בית הדין רק צועק "הב, הב, הב". צריך להתבונן על מצבם של הילדים.

עו"ד לורברבוים: אני הגשתי בקשה ליחידת הפיקוח שימנו נאמנים מחברי הוועד על מנת שהם יפעלו להשביח את הנכסים. יחידת הפיקוח ביקשה מינוי מנהל מיוחד, ואנחנו ביקשנו להשהות את זה ולחסוך בהוצאות. הוועד עשה טעויות ורוצה לתקן את זה. הוועד מבקש לנהל את השבחת כנסים, ואין לנו התנגדות שהשבחת הנכסים יהיו תחת פיקוחו של המנהל המיוחד. שיתנו לנו הזדמנות לתקן את הטעות וזה גם יחסוך להקדש הרבה כסף.

הרב הלוי: אני עושה פעילויות הרבה יותר מהרב גריידי, ואעפ"כ אני לא מסבך את העניינים. העורך דין רוצה כסף בלי סוף ומה יהיה עם הילדים?!

עו"ד לורברבוים: הוא תובע 780,000 ₪ על כלל הטיפולים שלו. הבנין בחיי אדם לא עומד ליפול ו/או להתמוטט, הביקורת היא על הציפוי החיצוני. בינתיים עברו 15 שנים ולא קרה כלום. צריך לתקן את כל הליקויים וצריך ללחוץ על הקבלן. יש לציין שההסכם לא נחתם מול הקבלן על ידי הוועד הנוכחי. הוועד הנוכחי מונה 6 שנים לאחר חתימת ההסכם. בינתיים יש הכנסות מהנכס.

הרב שרעבי: אנחנו מבקשים שהמנהל המיוחד לא יקבע למי לתת ולמי לא. לנו יש הרבה תלמודי תורה וכו'. אנחנו מוכנים להחזיר את ה-600,000 ₪.

בית הדין: אנחנו נחליט על הסכום הזה, כמה לתת, למי, ולאיזו מטרה.

הרב שרעבי: שבית הדין יחליט ואנחנו נחלק.

עו"ד לורברבוים: אני חוזר בי ממה שכתבתי בבקשה. אנחנו מקיימים התדברות עם המנהל המיוחד, ומבקשים מבית הדין שאם ההתדברות לא תעלה יפה שבית הדין יקבע דיון לשמוע את הטיעונים שלנו עד תום. בזמנו אני יזמתי ופניתי למנהל המיוחד והצעתי לו שהוועד יקח הלוואה מהבנק כנגד הנכס בשפרעם. הבנק הסכים לתת לנו הלוואה עד 800,000 ₪. מאז לא נעשה שום דבר. הנכס בשפרעם הוא בכלל נכס שבבעלות העמותה החל משנת 1934. במקור זה לא היה נכס של ההקדש. היה פסק דין של בית המשפט המחוזי שהוא בבעלות של הוועד, ואחר כך בהמלצת בית הדין ובעצת הרב קפאח הוועד קיבל את המלצת בית הדין, והנכס יהיה נכס הקדש ורשום על שם הוועד. אנחנו מוכנים לשעבד את הנכס על מנת לקחת הלוואה מהבנק, ומתוך הסכום הזה נשלם את ה-600,000 ₪, והחזר ההלוואה יהיה מתמורת השכרת הנכס. הנכס מושכר. הנכס של ההקדש ורשום בבעלות של הוועד. אם בית הדין יאשר לשעבד את הנכס נוכל לתת את ה-600,000 ₪. אין לנו מקור אחר.

הרב שרעבי: הוועד התחייב ל-3,500,000 ₪ ואנחנו צריכים להחזיר מידי פעם כדי להראות שאנחנו רציניים כלפי חברה קדישא קהילת ירושלים. זו חלקת קבורה אחרונה שיש לנו. הכסף שלנו מושקע בבית העלמין. אנחנו נשלם את ה-600,000 ₪. גמרנו את הנושא הזה.

בית הדין: מה העמדה של וועד על הסכומים החודשיים הנדרשים?

הרב עזריאל צדוק: יש לנו לימוד טעמי מקרא פעמיים בשבוע ואנחנו נותנים תמיכה של 400 ₪ ל-20 מלמדים ובסך הכל 8,000 ₪ לחודש. כמו כן יש לימודים של בין הזמנים והקצבנו לכך 36,000 ₪ לשנה. לת"ת 100,000 ₪ לשנה. קמחא דפיסחא ל-450-500 משפחות, 150,000 ₪ לשנה. רווחה 30,000 ₪ לשנה: לתמיכה בכבדי שמיעה, חתונות וכדו'. הוצאת ספרים לתימנים אנחנו תומכים בהם כ-5,000 ₪ לשנה. ערבי שירה ואחדות, באים 160 ילדים, וזה עולה ביחד עם שמחת תורה ושמחת בית השואבה כ-12,000 ₪ לשנה. כמו כן 3 מזגנים 600 ₪ כל אחד. לכל מגיד שיעור 600, ל-4 אנשים, ובס"ה 2,400 ₪ לחודש. לרב קרני בית הדין כתב לתת לו 10,000 ₪ ועו"ד פלאי נתן בינתיים רק 5,000 ₪. נחמיה קרני הוא רק אחד מ-4 מלמדים של בין הזמנים.

הרב שרעבי: אם נותנים לכל מורי 400 ₪ לחודש, אז 12,000 ₪ יספיקו רק לחודש וחצי. אנחנו תומכים ב-20 מרכזים של ת"ת שיש שם מורי. צריך 8,000 ₪ למורים בכל חודש, ובשנה 96,000 ₪. כל שנה אנחנו נותנים לקמחא דפיסחא 150,000 ₪, וכאן נפלנו בנושא של ה-600,000 ₪.

הרב הלוי: איני חושב שאין צורך במנהל המיוחד.

עו"ד לורברבוים: אני מציע שהמנהל המיוחד יטפל רק בנכס בחיי אדם, ואילו בשאר נכסי ההקדש שאין בהם בעיות, הנאמנים שיטפלו.

הרב גריידי: אני מסכים לדבריהם שאין צורך בעורך הדין שמונה.

הדיון הסתיים.

נחתם דיגיטלית ע"י שלום זאב כהן בתאריך 28/10/2021 14:00